อัศวินสีส้มคืนชีพ
หลังจากหายหน้าหายตาไม่ได้เล่นใน 2 ทัวร์นาเมนต์ใหญ่ อย่างยูโร 2016 ต่อด้วยฟุตบอลโลกรอบสุดท้าย 2018 ที่รัสเซีย ล่าสุดขุนพล อัศวินสีส้ม ฮอลแลนด์ กำลังจะกลับมาผงาดยุทธจักรเพื่อทวงความยิ่งใหญ่อีกครั้ง หลัง ทำผลงานได้อย่างร้อนแรงต่อเนื่องในศึกยูฟ่า เนชันส์ลีก,ฟอร์มของพลพรรค อัศวินสีส้ม ดีวัน ดีคืน นับตั้งแต่ที่ได้โรนัลด์ คูมัน เข้ามาคุมบังเหียนต่อจากดิ๊ก แอดโวคาท ที่อำลาตำแหน่งไป หลังไม่สามารถพาทีมผ่านเข้าไปเล่นฟุตบอลโลก 2018 รอบสุดท้ายที่รัสเซียได้,การมาของคูมันสร้างความเปลี่ยนแปลงอย่าง มากมายให้กับทีมชาติฮอลแลนด์ โดยเฉพาะการเปิดโอกาสให้บรรดาแข้งดาวรุ่งได้โชว์ฝีเท้าจนแจ้งเกิด หลายราย ที่สำคัญเรายังได้เห็นทัพ อัศวินสีส้ม กลับมาเล่นบอลด้วยสไตล์ที่สวยงามอีกครั้ง,แน่นอนว่า ชัยชนะเหนือแชมป์โลก ฝรั่งเศส 2-0 และถล่มเยอรมนี 3-0 ในเกมยูฟ่า เนชันส์ลีก ถือเป็นผลงานชิ้นโบแดงของฮอลแลนด์ ภายใต้การคุมทัพของโรนัลด์ คูมัน,ส่วนเกมเนชันส์ลีกนัดล่าสุด ฮอลแลนด์ สามารถบุกไปเจ๊ากับเยอรมนี 2-2 ทั้งที่โดน อินทรี เหล็ก ขย่มนำก่อน 2-0 ตั้งแต่ช่วงต้นครึ่งแรก แต่ทีมอัศวินสีส้มโชว์ฟอร์มตายยากยิง 2 ประตูรวดในช่วงท้ายเกม ตามไล่เจ๊าเป็น 2-2 ได้อย่างเหลือเชื่อ,นัดนี้ เวอร์จิล ฟาน ไดก์ ปราการหลังตัวแกร่งของลิเวอร์พูล กลายเป็นฮีโร่ของทัพ อัศวินสีส้ม ด้วยการซัดประตูทองช่วยฮอลแลนด์โกงตายไล่เจ๊าเยอรมนี 2-2 ในนาทีสุดท้ายของเกม,ผลออกมาเช่นนี้ทำให้ อัศวินสีส้ม มี 7 คะแนน หลังเล่นครบ 4 นัด เท่ากับฝรั่งเศส แต่พวกเขามีเฮดทูเฮดดีกว่าจึงผ่านเข้าไปเล่นรอบสุดท้ายของศึกเนชันส์ลีกกลางปีหน้า ในฐานะแชมป์ลีกเอ กลุ่ม 1,หลังเกม โรนัลด์ คูมัน กุนซือฮอลแลนด์ ได้ออกมาเผยความลับว่า ผู้ช่วยของเขาเป็นคนแนะแผนเด็ดที่ให้ดันฟาน ไดก์ ขึ้นไปยืนหน้าเป้า ซึ่งท้ายที่สุดแล้ว ปราการหลังร่างใหญ่ของลิเวอร์พูลก็ไม่ทำให้ผิดหวัง เมื่อจัดการยิงประตูตีเสมอ 2-2 ให้ทีมในนาทีสุดท้าย,ถามว่า ทำไมฮอลแลนด์ถึงกลับมาฟื้นคืนชีพในยุคของคูมัน ซึ่งเมื่อพิจารณาดูแล้วมีอยู่หลายปัจจัยด้วยกัน,เกมรับเหนียวแน่นขึ้น เมื่อได้เวอร์จิล ฟาน ไดก์ ปราการหลังลิเวอร์พูล และมัทไทจ์ส เดอลิกท์ กองหลังดาวรุ่งวัยแค่ 19 ปี จากอาแจกซ์ มายืนเป็นคู่เซ็นเตอร์ฮาล์ฟ เพราะฟาน ไดก์ กับ เดอ ลิกท์ เล่นกันได้อย่างเข้าขาลงตัว นอกจากทั้งคู่จะเล่นลูกกลางอากาศได้ดีแล้ว ยังมีความเร็วในการรับมือกับกองหน้าคู่แข่งอีกด้วย,แดนกลางปึ้กมาก ต้องยอมรับว่าแผงมิดฟิลด์ของฮอลแลนด์ชุดนี้ไม่แพ้ชุดแชมป์ยูโรปี 88 เลยทีเดียว โดยการได้เฟรงกี เดอ ยอง มาประสานงานกับจอร์จินโย ไวจ์นัลดุม ทำให้แดนกลางทีมอัศวินสีส้มมีประสิทธิภาพมากขึ้นทั้งเกมรุกและเกมรับ,ขณะที่แนวรุกอันตรายสุดๆนาทีนี้ เมมฟิส เดอปาย กองหน้าจากโอลิมปิก ลียง ได้สถาปนาตัวเองเป็นดาวยิงที่ร้อนแรงสุดๆของทีมชาติฮอลแลนด์ไปแล้ว หลังเจ้าตัวโชว์ฟอร์มยิงระเบิดเถิดเทิง โดยซัดไปแล้ว 13 ประตูในนามทีมชาติ,นับเฉพาะปี 2018 เดอปาย ถล่มตาข่ายทั้งในระดับสโมสรและทีมชาติไปแล้ว 23 ประตู และทำแอสซิสต์อีก 18 ครั้ง,ตอนนี้ทัพ อัศวินสีส้ม ฮอลแลนด์ กลายเป็นทีมที่ถูกจับตามอง และน่าจะเป็นหนึ่งในตัวเต็งที่มีลุ้นแชมป์ยูโร 2020 แบบเต็มตัว.,หมวดแซม
ล่าสุดขุนพล อัศวินสีส้ม ฮอลแลนด์ กำลังจะกลับมาผงาดยุทธจักรเพื่อทวงความยิ่งใหญ่อีกครั้ง หลัง ทำผลงานได้อย่างร้อนแรงต่อเนื่องในศึกยูฟ่า เนชันส์ลีก 
อัศวินสีส้ม,ฮอลแลนด์,ยูฟ่า เนชันส์ลีก,ตะลุยฟุตบอลโลก,หมวดแซม